**Magyar Popkulturális Értéktár**

**Tájékoztató és felhasználási feltételek**

**Rólunk**

A Magyar Popkulturális Értéktár a Petőfi Kulturális Ügynökség kezdeményezésére és a Nemzeti Kulturális Alap támogatásával létrehozott közgyűjtemény.

Elsődleges célja, hogy korszakokon és műfajokon átívelően bemutassa a magyar popkultúra múltját és jelenét, a magyar énekesek, zenészek és együttesek világát, összegyűjtsön és mindenki számára hozzáférhetővé tegyen hiteles adatokat, eredeti fotókat és koncertfelvételeket. A folyamatosan bővülő adatbázis nemcsak az oldalt kedvtelésből látogatók számára nyújt információt, hanem a területtel mélyebben foglalkozni kívánó kutatóknak, szociológusoknak és történészeknek is támpontot adhat munkájuk során.

Az adatbázist a Kormányzati Informatikai Fejlesztési Ügynökség (KIFÜ) hazai szerverei kezelik.

A gyűjtemény anyaga zenei szaklapokra, szakirodalomra, elsősorban Jávorszky Béla Szilárd és Sebők János könyveire, az előadók bemutatkozó anyagaira, valamint a budapesti zenei életet meghatározó kulturális rendezvényközpontok (A38 Hajó, BMC, FONÓ, Akvárium stb) archívumaira támaszkodva készül, bővül és a [popkulturalis.hu](https://popkulturalis.hu/) oldalon érhető el.

A Popkulturális Értéktár a 2021-es indulásától kezdve - mind informatikai, mind tartalmi szempontból - folyamatosan alakul, fejlődik. Összegyűjti és összekapcsolja a magyar zenei élet egyes szereplőit, feltérképezi a magyar popkultúra szüntelenül formálódó világát.

A Magyar Popkulturális Értéktár további célja, hogy korunk igényeihez igazodva digitális eszközök használatával tegye elérhetővé a hazai zenei élet változatos történetét. Az adatbázis számos műfajt és irányzatot ölel fel. Az oldalon megtalálható többek között a pop, a rock, a jazz, a blues, illetve a hagyományos tánczene, az underground, a világzene és a népzene képviselőinek szócikkekkel, képekkel és videófelvételekkel illusztrált munkássága.

Szerkesztőségünk, informatikusaink és kommunikációért felelős munkatársaink azon dolgoznak nap mint nap, hogy felhasználóink számára könnyen elérhető módon a lehető legtöbb információt tegyék hozzáférhetővé. Magyarországon elsők között az integrált mesterséges intelligencia (MI) is segíti a Magyar Popkulturális Értéktár működését. Munkatársainkról további információkat az oldal Impresszum részében talál.

**Felhasználási feltételek**

A Magyar Popkulturális Értéktárban fellelhető adatokat, zenei és szöveges tartalmakat szerződött partnereink által és szabad felhasználású forrásokból – jogszerűen – biztosítjuk. Szerkesztőink mindent megtesznek annak érdekében, hogy csak hiteles, tényszerű és jogszerű információk, képek és adatok legyenek megtalálhatóak oldalunkon.

Az Értéktárban megjelelő tartalmak szerzőit, alkotóit – amennyiben ismertek – minden esetben pontosan feltüntetjük.

A Magyar Popkulturális Értéktában lévő képek, video- és zenei tartalmak az Értéktár oldalán szabadon megtekinthetők, azonban nem letölthetők és további felhasználásuk semmilyen módon nem engedélyezett.

Az Értéktár oldalán megtalálható szöveges tartalmak, blogbejegyzések, szócikkek – pontos forrásmegjelöléssel – felhasználhatók, de nem átdolgozhatók. A felhasználás esetén kérjük a szerzői jogról szóló 1999. évi LXXVI. törvény szabályainak betartását.

Az Értéktár oldalán egyes esetekben a tartalmak külső linkeléssel kerülnek megjelenítésre, így az ott található információkért és azok jogszerűségéért kizárólag az adott szolgáltató felel.

Tartalmainkkal a Magyar Popkulturális Értéktár internetes oldalán túl közösségi média különböző felületein, az Értéktárhoz köthető vagy a részvételünkkel zajló rendezvényeken, továbbá nyomtatott kiadványokban és televíziós műsorokban találkozhat.

Amennyiben egy szabad felhasználású forrásból vagy szerződött partnerünktől átvett tartalom esetén felmerül a nem jogszerű felhasználás, a probléma az adott forrásnál kerül kivizsgálásra. Az esetlegesen nem jogszerűen használt tartalmainkat – ennek bizonyítását követően - azonnal eltávolítjuk.

Amennyiben egy adott tartalomra a [popkulturalis.hu](https://popkulturalis.hu/) kizárólag a weboldalán történő felhasználásra jogosult, az említett tartalmat vízjellel vagy logóval látjuk el, hogy megakadályozhassuk az esetleges nem jogszerű felhasználást.

**Regisztráció**

A rendszerünkbe történő felhasználói regisztráció esetén a regisztrációhoz következő adatok szükségesek: név, e-mail cím és egy jelszó, majd a regisztráló fél köteles elfogadni adatkezelési szabályainkat. A felhasználó akár Facebook fiókja segítségével is regisztrálhat rendszerünkbe.

Az adatkezelési, valamint adatvédelmi irányelveinkről az [Adatkezelési nyilatkozat](https://static.popkulturalis.hu/uploads/pku_mpe_adatkezelesi_tajekoztato_2022.pdf)ban tájékozódhat részletesebben.

**Kapcsolat**

További információkért látogasson el a [Facebook](https://www.facebook.com/popkulturalis.hu/) , az [Instagram](https://instagram.com/popkulturalis.hu?igshid=YmMyMTA2M2Y=) vagy a [TikTok](https://www.tiktok.com/@popkutluralis.hu) oldalunkra. Amennyiben konkrét kérdése van, a [popkulturalis@petofimedia.hu](mailto:popkulturalis@petofimedia.hu) címre várjuk megkeresését.